कहा- ऐसी शादी इस्लाम में मान्य नहीं, 'भाई' वाले ट्वीट पर फहाद बोले- पति-पत्नी मजाक भी नहीं कर सकते?
Swara Bhasker Fahad Ahmad Wedding - SP Leader On Actress's Bhai Tweet. स्वरा भास्कर शादी के बाद से अपने एक ट्वीट की वजह से काफी ज्यादा ट्रोल हो रही हैं। उन्होंने एक पुराने एक ट्वीट में अपने पति फहाद अहमद को भाई कह कर संबोधित किया था।
स्वरा भास्कर शादी के बाद से अपने एक ट्वीट की वजह से काफी ज्यादा ट्रोल हो रही हैं। उन्होंने एक पुराने ट्वीट में अपने पति फहाद अहमद को भाई कह कर संबोधित किया था। अब इसपर फहाद का रिएक्शन आया है। फहाद ने कटाक्ष करते हुए कहा है कि जब राष्ट्रीय स्वंयसेवक संघ ये मानता है कि हिंदू-मुस्लिम भाई-बहन हो सकते हैं तो क्या एक पति पत्नी मजाक भी नहीं कर सकते हैं। वहीं कुछ मुस्लिम धर्मगुरुओं ने स्वरा-फहाद की शादी को मानने से इनकार कर दिया है।
स्वरा ने फहाद को जन्मदिन की बधाई देते हुए 'भाई' कहा था
स्वरा ने 2 फरवरी को फहाद को जन्मदिन की बधाई देते हुए उनके साथ फोटो ट्वीट किया था। उन्होंने लिखा था, 'जन्मदिन मुबारक फहाद मियां! भाई का कॉन्फिडेंस बरकरार रहे। खुश रहो, आबाद रहो.. उम्र हो रही है अब शादी कर लो!' हालांकि स्वरा ने जब ये ट्वीट किया तब तक उनकी शादी हो गई थी, लेकिन उन्होंने इस खबर को ऑफिशियल नहीं किया था।
बिना इस्लाम कबूले स्वरा, फहाद से शादी नहीं कर सकतीं
मुस्लिम धर्मगुरुओं ने स्वरा-फहाद की शादी को मानने से इनकार कर दिया है। उनका कहना है कि स्वरा-फहाद ने मुस्लिम रीति-रिवाजों से शादी नहीं की है, इसलिए वो इस शादी के एक्सेप्ट नहीं कर सकते। मुस्लिम धर्मगुरुओं का कहना है कि शादी शरिया लॉ के तहत नहीं हुई है, इसलिए इस्लाम में ऐसी शादी का कोई वजूद नहीं है।
ऑल इंडिया मुस्लिम जमात के अध्यक्ष मौलाना शहाबुद्दीन रिजवी बरेलवी ने कहा कि स्वरा भास्कर बिना इस्लाम कबूल किए फहाद से शादी नहीं कर सकतीं।
कौन हैं फहाद अहमद?
फहाद अहमद समाजवादी पार्टी की यूथ विंग समाजवादी युवजन सभा के महाराष्ट्र प्रदेश अध्यक्ष हैं। फहाद यूपी में बरेली के रहने वाले हैं। उन्होंने अलीगढ़ मुस्लिम यूनिवर्सिटी से पढ़ाई की है। फहाद और स्वरा की पहली मुलाकात 2019 में CAA प्रोटेस्ट के दौरान हुई थी। वहीं से दोनों के बीच दोस्ती बढ़ी और बाद में ये दोस्ती प्यार में तब्दील हो गई। फहाद, स्वरा से चार साल छोटे हैं।
6 जनवरी को दोनों ने कोर्ट में की शादी
6 जनवरी को स्वरा और फहाद ने स्पेशल मैरिज एक्ट, 1954 के तहत कोर्ट में शादी के पेपर्स दाखिल किए और शादी कर ली। स्वरा ने सोशल मीडिया के जरिए कहा है कि उन्होंने अभी कोर्ट में शादी की है लेकिन अगले महीने तक वो ट्रेडिशनल तरीके से शादी करेंगे।
अब ट्रेडिशनल शादी की तैयारी कर रही हैं स्वरा
कोर्ट मैरिज करने के बाद स्वरा अब शहनाई वाली शादी करने के लिए तैयारी कर रही हैं। स्वरा ने ये भी बताया कि उन्होंने अपनी शादी के लिए अपनी मां की साड़ी और जेवर पहने थे। साथ ही उन्होंने अपने परिवार और दोस्तों का शुक्रिया अदा किया है।
